Rikunarita-ORG/Wikinium huggingface dataset:
# 1297

◄ |
12. sajand |
**13. sajand**
| 14. sajand
| ►

◄ |
1260. aastad |
1270. aastad |
1280. aastad |
**1290. aastad**
| 1300. aastad
| 1310. aastad
| 1320. aastad
| ►

◄◄ |
◄ |
1293 |
1294 |
1295 |
1296 |
**1297**
| 1298
| 1299
| 1300
| 1301
| ►
| ►►

**1297. aasta** (**MCCXCVII**) oli 13. sajandi 97. aasta.

## Sündmused maailmas

* 8. jaanuar – Monaco iseseisvus.
* 11. september – Esimene Šotimaa iseseisvussõda: William Wallace'i juhitud šotlased lõid Stirlingi silla lahingus puruks inglaste väe.
* 12. september – Portugali kuninga Dinis I ja Kastiilia kuninga Fernando IV vahel sõlmiti Alcañicese leping, millega määrati praegune piir Portugali ja Hispaania vahel.

## Sündmused Eestis

* Taani kuningas Erik Menved kehtestas Tallinna lähedal kolmel saarel metsaraie keelu. See on esimene dateeritud akt eesti ala looduskaitseks.
* hävis Lihula kiriku hoone Liivimaa kodusõja käigus

## Sündinud

* ...

## Surnud

* 19. august – Louis Toulouse'ist, Toulouse'i peapiiskop
# Adélie maa

Adélie maa Antarktikas
**Adélie maa** (prantsuse *Terre Adélie*) on Antarktika sektor, mis kuulub Prantsuse Antarktiliste ja Lõunaalade hulka.

Piirkonna piirid ulatuvad Antarktise rannikul asuvast Pourquoi Pas' punktist (66° 12′ S, 136° 0′ E) ja Aldeni punktist (66° 48′ S, 142° 2′ E) kuni lõunapooluseni. Rannajoone pikkus on umbes 350 km. Territooriumi pindala on üle 432 000 km² ja see on peaaegu täielikult kaetud jääga.

Adélie maa ranniku avastas aastal 1837 prantsuse meresõitja Jules Dumont d'Urville, kes nimetas selle oma abikaasa Adélie järgi.

Dumont d'Urville'i polaarjaam
12. jaanuarist 1956 tegutseb Adélie maa territooriumil Prantsusmaa Dumont d'Urville'i polaarjaam, mis asub rannikul punktis 66° 40′ S, 140° 0′ E.

Adélie maa piirneb mõlemal pool Austraalia Antarktika alaga – läänes George V rannikuga ja idas Wilkesi maaga.

## Välislingid

 Adélie maa – pildid, videod ja helifailid Wikimedia Commonsis
# Kriitiline teooria

**Kriitiline teooria** (saksa keeles *Kritische Theorie*, inglise keeles *critical theory*) on tõlgendusviis, milles on võimalik ühiskonda järk-järgult muuta. Kriitiline teooria oli Frankfurdi koolkonna esindajatel algselt ühiskonda õigustavate õpetuste (idealism, empirism, positivism, totalitarism) vastandus. Hiljem muutus neil isikuvaenuliku ühiskonna (natsism, stalinism) kriitikaks. Kriitiline teooria on ühiskonnateadustes ideoloogiate mõju analüüs ühiskonnanähtustele.

Nimetus pärineb Max Horkheimeri tööst "Traditionelle und kritische Theorie" (1937). Sarnane suund on kujunenud ka kirjanduskriitikas, mis analüüsib ideoloogiate mõju kirjandusteostes.

## Vaata ka

* Ideoloogiakriitika

## Viited

## Kirjandust eesti keeles

* "Kriitilise teooria käsiraamat". Koostajad Paul Wake ja Simon Malpas. Inglise keelest tõlkinud Marilin Lips. Tallinna Ülikooli Kirjastus, Tallinn 2015. 463 lk; ISBN 978-9985-58-802-4